વર્ષ 2018ની ફોર્બ્સની રિયલ ટાઇમ બિલિયોનેર્સની યાદીમાં મુકેશ અંબાણીએ ચીનના હઇ કા યાનને પાછળ મૂકી પ્રથમ સ્થાન પ્રાપ્ત કર્યું છે. તેમની કુલ સંપત્તિ 42.1 અબજ ડોલર એટલે કે અંદાજે રૂપિયા 27 ખરબ કરતાં પણ વધારે છે. એક ઇન્ટર્વ્યૂમાં નીતા અંબાણીએ પોતાના બાળકોનો એક કિસ્સો જણાવ્યો હતો. તેમણે કહ્યું હતું કે તેમના બાળકો ને તેઓ શાળામાં અઠવાડિયામાં એક જ દિવસ દર શુક્રવારે 5 રૂપિયા વાપરવા આપતા હતા. તેમાંથી તેઓ સ્કૂલની કેન્ટિનમાંથી ખાવાનું ખાતા હતા. એક દિવસ એવું થયું કે મારા દીકરાએ મારી પાસે 5 રૂપિયાની જગ્યાએ 10 રૂપિયા માગ્યા. મેં તેને કારણ પુછ્યું તો તેણે કહ્યું કે તેના મિત્રો તેને ચીડવે છે કે તું ફક્ત 5 જ રૂપિયા લાવે છે ! તું અંબાણી છે કે ભીખારી ! મુકેશ-નીતા અંબાણીનું મુંબઈ ખાતેનું એન્ટિલા ઘર એ વિશ્વનું બીજા નંબરનું સૌથી મોંઘું ઘર છે. તેમના આ ઘર માટે 600 જણાનો સ્ટાફ છે. જે ઘરની સંભાળ રાખે છે. તેમનું માત્ર પાર્કિંગ જ 168 કારોને સમાવી લે તેટલું વિશાળ છે. આ ઉપરાંત ઘર પર એક નહીં પણ ત્રણ હેલિપેડ પણ રાખવામાં આવ્યા છે.